Lanv du an Olympic Bravery
An Olympic Bravery a oa ur goureoullestr nevez-flamm gantañ ur pavilhon Liberian. Mont a reas war ar sec'h e Bae Yusin (hanternoz Enez Eusa) d'an 23 a viz Genver 1976 p'edo gant e hent da vro Norge evit bezañ dizarmet. Ne oa eta ennañ nemet 1 200 tonennad eoul-maen evit e vont en-dro dezhañ e-unan. Dre wall an tabutoù etre ar paramantour hag ar c'hretaer, hag ivez dre wall ar Stad c'hall a felle dezhañ chom er-maez eus an afer, ne voe ket cheñchet plas d'al lestr. Siwazh, etre an 12 hag an 13 a viz Meurzh e tegouezhas ur barr-tourmant e-kichen an enez ha terriñ a ra al lestr dre an hanter. Ul lanv du a saotras neuze aodoù Eusa. Ret e oa gortoz ar 15 a viz Meurzh evit ma vo lakaet e pleustr ar plan Polmar ha naetaet an aodoù gant soudarded.

Gwelet ivez
 Listenn al lanvioù du pennañ

Liammoù diavaez 
 Lanv du an Olympic Bravery war lec'hienn ar CEDRE

Olympic Bravery, Lanv du an
Olympic Bravery, Lanv du an
Olympic Bravery, Lanv du an
Olympic Bravery